แอสเซทพลัส สบช่องหุ้นลงออกกองเม.ย.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — บลจ.แอสเซท พลัส มองหุ้นปรับฐานเป็นโอกาส เปิดขายกองทุน ASPSMART 5 ปลาย เม.ย.
น.ส.จารุลักษณ์ เรืองสุวรรณ ผู้อำนวยการอาวุโส ฝ่ายการตลาด บริษัทหลักทรัพย์จัดการกองทุน (บลจ.) แอสเซท พลัส เปิดเผยว่า ในปลายเดือน เม.ย.นี้ บริษัทจะเสนอขายครั้งแรกกองทุนเปิดแอสเซทพลัสสมาร์ท 5 (ASPSMART 5) ซึ่งเป็นกองทุนผสม อายุโครงการ 1 ปี กำหนดเป้าหมายผลตอบแทนสุทธิที่ระดับ 10% หลังจากที่คาดว่าไตรมาส 2 ตลาดหุ้นน่าจะปรับตัวลงมาบ้าง ดัชนีเคลื่อนไหวระดับ 740850 จุด 
สำหรับกองทุนเปิดแอสเซทพลัสสมาร์ท (ASPSMART) ซึ่งมูลค่าหน่วยลงทุน (NAV) แตะผ่านระดับในการรับซื้อคืนอัตโนมัติ ทำให้สามารถจ่ายคืนผลตอบแทนให้กับผู้ถือหน่วยลงทุนได้อีก 0.50 บาทต่อหน่วยลงทุน 
ทั้งนี้ นับตั้งแต่จัดตั้งกองทุนเมื่อวันที่ 10 เม.ย. 2552 ได้จ่ายผลตอบแทนคืนรวม 7 บาทต่อหน่วย หรือคิดเป็น 70% ของเงินลงทุนเริ่มแรก ขณะที่กองทุน ASPSMART 2 และกองทุน ASPSMART 3 รับซื้อคืนหน่วยลงทุนอัตโนมัติรวม 10% และ 5% ตามลำดับ
นายสมจินต์ ศรไพศาล กรรมการผู้จัดการ บลจ.ทหารไทย กล่าวว่า ตั้งแต่วันที่ 1220 เม.ย.นี้ บริษัทจะเปิดขายกองทุนเปิดทหารไทยพันธบัตรเกาหลีใต้ รุ่นที่ 65 อายุประมาณ 1 ปี 11 เดือน และรุ่นที่ 67 อายุประมาณ 1 ปี ให้ผลตอบแทนหลังการหักค่าใช้จ่ายอยู่ที่ประมาณ 2.40% และ 1.70% ต่อปี ตามลำดับ